Maribor, 27.01.2014

**Zapisnik 2. izredne seje ŠS MF UM z dne 27.01.2014**

Seja je potekala v ponedeljek, dne 27. 01. 2014 ob 14.00 uri v prostorih DŠMM, v 2. nadstropju stavbe MF UM.

Prisotni so bili:

* Člani ŠS MF: Eva Nike Cvikl – prodekanja za študentska vprašanja na MF UM, Tadej Petek - sekretar MF UM,Tadej Horvat – predsednik 6. letnika, Nejc Bukovnik – predstavnik 6. letnika, Denis Sraka – predsednik 4. letnika, Dobruška Černela – predstavnica 4. letnika, Monika Markovič – predsednica 3. letnika, Špela Pintar – predstavnica 3. letnika, Boštjan Muminovič – predsednik 2. letnika, Tadej Petreski – predstavnik 2. letnika, Anja Cestnik – predstavnica 1. letnika.
* Ostali: Jan Hansel – predsednik DŠMM, Lara Časar – študentka 2. letnika

Odsotni povabljeni:

* Člani ŠS: Una Mršič – predsednica 5. letnika, Jure Terglav – predstavnik 5. letnika, Vid Delopst – predstavnik 1. letnika
* Ostali: Gašper Navršnik – član ŠOUM, Goran Berghaus – član ŠSUM.

Dnevni red:

Potrditev dnevnega reda

Potrditev programa dela in finančnega načrta za leto 2014

Habilitacijske zadeve

Ad. 1

Prodekanja prične sejo s pozdravom vseh navzočih in predstavi dnevni red današnje seje. Na glasovanje je dala

**SKLEP 1:**

**Študentski svet MF UM potrdi predlagani dnevni red 2. izredne seje. (7/0/0)**

Ad. 2

Prodekanja predstavi program dela v letu in finančni načrt za leto 2014. ŠS MF UM bo prenovil spletno stran, financiral nova projekta DŠMM Serotonin in Urgentna medicina, izdal brošuro za promocijo Erasmus prakse ter še dalje podeljeval sredstva projektom in študentskim aktivnostim.

Ob 14.09 se seji pridruži Denis Sraka, predsednik 4. Letnika.

Študentski svet za lastno delovanje (za nakup novih promocijskih materialov) namerava porabiti 500 €, 500 € za nakup dresov za športno ekipo, 400 € za izvedbo debate Cogito. Končni znesek celotne prijave znaša 7400 €.

Seji se ob 14.15 pridruži Nejc Bukovnik, predstavnik 6. letnika.

**SKLEP 2:**

**Študentski svet MF UM soglaša s prijavljeno prijavo na razpis za sofinanciranje ŠS MF UM. (9/0/0)**

Ad. 3

Na ŠS MF UM je prišla prošnja za podajo mnenje o pedagoškem delu dr. Dejana Dinevskega, ki je vložil popolno vlogo izvolitev v naziv redni profesor za predmetno področje »Informacijski sistemi«.

Prodekanja pove, da so ocene študentske ankete nadpovprečno dobre.

Dobruška Černela pove, da so predavanja dobro obiskana, saj udeležba na predavanjih omogoča študentom opraviti izpit s kolokvijem. Boštjan Muminovič pove, da je dr. Dinevski dosleden pri preverjanju plagiatorstva študentskih pisnih izdelkov in da študenta tudi jasno opozori, če sumi na takšno dejanje. Eva Nike pove, da se trudi z izvedbo predmeta, je tudi dostopen za študente po elektronski pošti. Špela Pintar pove, da omogoča študentom, da z dodatnim delom zvišajo oceno iz izpita. Monika Markovič izrazi željo, da bi v sklopu predmeta obravnavali več znanj,relevantnih za študente medicine – dobra praksa v okviru predmeta je že iskanje po medicinskih spletnih virih.

Ob 14.26 pride na sejo Tadej Horvat, predsednik 6. Letnika.

Nejc Bukovnik pove, da pomaga študentom in jih spodbuja k raziskovalni dejavnosti. Eva Nike pove, da so študentom všeč vaje z iskanjem po medicinskih virih in da si študentje želijo še več temu podobnih vaj.

**SKLEP 3:**

**Študentski svet MF UM daje pozitivno** **mnenje o pedagoškem delu kandidata dr. Dejana Dinevskega, ki je vložil popolno vlogo za prvo izvolitev v naziv redni profesor za predmetno področje »informacijski sistemi«. (10/0/0)**

Seja se zaključi ob 14.35.

Zapisal:

Tadej Petek

Sekretar ŠS MF UM

Predsedujoča:

Eva Nike Cvikl

Prodekanja za študentska vprašanja MF UM